नारायणन के मेमोयर के मुताबिक एक अधिकारी ने उन्‍हें यह भी बताया कि शशिकुमारन ने अपने गुनाह कुबूल कर लिए हैं। इसके अलावा अधिकारियों ने यह भी कहा कि अगर नांबी अपने ऊपर लगे तमाम आरोपों को स्‍वीकार नहीं करते हैं तो फिर फौसिया को वहां लेकर आएंगे और वह उन्‍हें चप्‍पल से मारेंगी। ऑब्‍जर्वर रिसर्च फाउंडेशन दिल्‍ली में बतौर फेलो काम कर रहे मनोज जोशी ने द वॉयर में लिखा है कि भारत ने साल 1990 में रूस की एजेंसी ग्‍लावकोसोम्‍स के साथ इंजन के लिए एक डील साइन की थी। इस इंजन का प्रयोग रॉकेट की तीसरी स्‍टेज में होना था। इस पूरे एपिसोड में केरल पुलिस के अलावा आईबी का रोल भी काफी संदिग्‍ध रहा। आईबी और पुलिस ने इसे एक जासूसी केस बताया जबकि सीबीआई ने इस केस को झूठा बता दिया।